Urvablakės

Urvablakės (Cydnidae) – blakių pobūrio šeima.

Šios šeimos blakių kūno ilgis varijuoja nuo 2 iki 20 mm. Kūnas, tamsios spalvos, dažniausiai juodas, ovalo formos. Kojos dažniausiai turi spyglius.

Dažniausiai gyvena po žeme ir minta įvairių augalų šaknų sultimis, tik Sehirinae pošeimio blakės minta augalų antžeminių dalių sultimis.

Paplitusios visame pasaulyje – šeimai priskiriama apie 770 rūšiųBUGGUIDE Identification, Images, & Information for Insects, Spiders & Their Kin for the United States & Canada. Iowa State University Entomology. Žiūrėta 2014.04.14. Europoje gyvena 65 rūšysAukema, Dr Berend (2014) Fauna Europaea: Hemiptera, Cydnidae. Fauna Europaea version 2.6.2, http://www.faunaeur.org , Lietuvoje – 9 rūšysStonis J. R., Remeikis A., Baužys D. „Pažinkime pasaulio vabzdžius. Blakės. Įvairovė ir pavadinimai“. Vilnius: Lietuvos edukologijos universiteto leidykla, 2013, 128 p. ISBN 978-9955-20-880-8.

 Lietuvoje gyvenančios rūšys 

 Dvitaškė urvablakė (Adomerus biguttatus) (Linnaeus, 1758)
 Gelsvauodegė urvablakė (Cydnus aterrimus) (Förster, 1771)
 Paprastoji urvablakė (Legnotus limbosus) (Geoffroy, 1785)
 Lipikinė urvablakė (Legnotus picipes) ( Fallen, 1807)
 Juodoji urvablakė (Microporus nigrita) (Fabricius, 1794)
 Niūrioji urvablakė (Ochetostethus opacus) (Scholz, 1847)
 Baltadėmė urvablakė (Tritomegas bicolor) (Linnaeus, 1758)
 Neužmirštuolinė urvablakė (Sehirus luctuosus) (Mulsant & Rey, 1866)
 Godinė urvablakė (Sehirus morio) (Linnaeus, 1761)

 Šaltiniai 

Kategorija:Urvablakės